Diari Oficial de la Generalitat Valenciana


Sumari del DOGV 4804, del 23-07-2004 (2004/7613)

RESOLUCIÓ de 7 de juliol de 2004, de la Conselleria de Cultura, Educació i Esport, per la qual s'adjudiquen les ajudes a les associacions d'arxivers de la Comunitat Valenciana.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4804

Data del DOGV
:   23-07-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/7613


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 7 de juliol de 2004, de la Conselleria de Cultura, Educació i Esport, per la qual s'adjudiquen les ajudes a les associacions d'arxivers de la Comunitat Valenciana. [2004/X7613]
  
Per Orde d'1 de desembre de 2003, de la Conselleria de Cultura, Educació i Esport (DOGV núm. 4.672, de 19 de gener de 2004), amb correcció d'errades publicada al DOGV núm. 4784, del 28 de juny, es convocà concurs públic per a la concessió d'ajudes a les associacions d'arxivers de la Comunitat Valenciana.
  
Acabat el termini de presentació de sol·licituds, acompanyades de la corresponent documentació, es reuní la Comissió de Valoració de les sol·licituds prevista a la base quarta de l'esmentada convocatòria, la qual ha elevat la proposta corresponent.
  
En virtut de les competències transferides a la Generalitat Valenciana en matèria de cultura pel Reial Decret 3066/83, de 13 d'octubre; d'acord amb l'article 2 del Decret 16/95, d'11 de juliol, de la Presidència de la Generalitat Valenciana; i en virtut de les facultats delegades per Orde del conseller de Cultura, Educació i Esport d'1 de desembre de 2003 (DOGV núm. 4.672, de 19 de gener de 2004), he resolt:
  
Primer
  
Concedir a la associació que es cita a continuació l'ajuda econòmica següent, en concepte de transferències corrents, que solament podrà finançar les activitats que es detallen a continuació, i que constitueix l'aportació de la Conselleria per a les esmentades activitats:
  
Associació d'Arxivers Valencians
  
Cursos, jornades, conferències i publicacions 7.739,71 €
  
Segon
  
Desestimar la petició de l'associació següent per haver-se presentat fora de termini: Associació de Bibliotecaris Valencians.
  
Tercer
  
De conformitat amb allò establert en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ésser recorregut potestativament en reposició, o bé es podrà plantejar directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició haurà d'interposar-se davant del conseller de Cultura, Educació i Ciència en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.